b'\n_START_ARTICLE_\nZviadistene\n_START_PARAGRAPH_\nZviadistene var en vanlig betegnelse p\xc3\xa5 st\xc3\xb8ttespillerne til tidligere president av Georgia Zviad Gamsakhurdia som ble styrtet og d\xc3\xb8de under borgerkrigen i landet._NEWLINE_President Zviad Gamsakhurdia ble kastet fra makten i et blodig kupp som \xc3\xb8dela sentrum av hovedstaden Tbilisi mellom den 20. desember 1991 og den 6. januar 1992. Zviad Gamsakhurdias tilhengere, de s\xc3\xa5kalte \xc2\xabzviadistene\xc2\xbb, igangsatte en stor demonstrasjon mot den nye regjeringen som var ledet av den tidligere kommunistiske lederen Eduard Shevardnadze i forskjellige deler av landet, og organiserte v\xc3\xa6pnede grupper som forhindret den nye regjeringen i \xc3\xa5 ta kontroll over provinsen Samegrelo, den tidligere presidentens f\xc3\xb8dested. Trefninger mellom de to gruppene varte helt til 1993 og utviklet seg til en fullskala borgerkrig. Gamsakhurdia returnerte til Vest-Georgia i september 1993, men ble drept den 31. desember 1993 n\xc3\xa5r zviadistene ble sl\xc3\xa5tt. D\xc3\xb8dsfallet ble bekreftet den 15. februar 1994._NEWLINE_Etter Gamsakhurdias d\xc3\xb8d opph\xc3\xb8rte zviadistene \xc3\xa5 eksistere som en enhet, og mange medlemmer sluttet seg til forskjellige politiske organisasjoner og bevegelser som kjempet mot Eduard Shevardnadzes regjering.'